Momek

Momek AS (Momek Group) er et nordnorsk industrikonsern med virksomhet innenfor vedlikehold, modifikasjon, fabrikasjon, byggentreprenørskap og bemanning. Selskapet er et privat aksjeselskap, med hovedkontor i Mo industripark, Mo i Rana. Det som i dag er Momek konsernet hadde sin oppstart i 1998. Selskapet har per 2014 om lag 350 ansatte spredt rundt på de 8 ulike datterselskapene.
Konsernet arbeider på regional, nasjonal og internasjonal basis med diverse oppdrag og produksjoner. De har følgende markedsområder: bergverk, prosessindustri, olje og gass, havbruk og fornybar energi.


== Historie ==


=== 1998–1999 ===
Momek konsernet startet opp i 1998 av Wiggo Dalmo, under den avdelingen som i dag (2014) heter Momek Fabrication AS. Det begynte som et enkeltmannsforetak i Mo Industripark. Dalmo var utdannet industrimekaniker og det var denne tjenesten enkeltmannsforetaket tilbød.
Tanken bak Momek var egentlig at det skulle drives privat og skulle være maks 6 ansatte. På grunn av store endringer i industrien, viste det seg at etterspørselen etter mekanikere var ganske stor ved Mo Industripark. Dermed var målet med 6 ansatte nådd allerede innen utgangen av det første året.
Enkeltmannsforetaket gikk over til Momek Fabrication AS i 1999 som i dag er et av datterselskapene. Selskapet arbeider med å bearbeide metaller til interne og eksterne virksomheter on- og offshore.


=== 2000–2011 ===
Etter oppstartsperioden besto Momek av 6 industrimekanikere. Etter hvert som behovet for andre typer fagarbeidere viste seg ved Mo Industripark, valgte Momek å ansette flere arbeidere innenfor andre fagområder. Utviklingen og veksten fortsatte, og resulterte i dannelsen av ulike datterselskap.  
I 2002 kjøpte Momek bemanningsselskapet Solidimo AS, som har hovedkontor i Mo Industripark. Solidimo AS bemanner arbeidere innen bygg, anlegg og mekaniske fag nasjonalt og internasjonalt.Utvidingen av konsernet gav en kraftig økning i omsetning og produksjon i denne perioden. Fra 2006 til 2008 opplevde Momek sin desidert største vekst; der de på to år firedoblet omsetningen. I 2007 ble Momek Building AS stiftet. Da selskapet ble opprettet jobbet de med oppføring og rehabelitering av bygg. Ett år senere (2008) ble Momek Lithouse AS etablert, som ett datterselskap under Momek Building. Sammen med Momek Civil AS som ble opprettet i 2009, utgjør disse selskapene byggentreprenør-divisjonen i Momek konsernet.
I samme periode (2008) ble Momek Group AS opprettet.  Momek Group utgjør Momeks vedlikeholds-, fabrikasjons-, modifikasjon- og bemanningsdivisjon. Momek Fabrication AS og Solidimo AS lå i denne perioden under Momek Group AS. I senere tid ble Momek Services AS startet (2008) og Pumpeteknikk Nord AS (Momek PTN AS, 2014) kjøpt opp og utgjør i 2014 Momek Group AS sammen med Momek Fabrication AS og Solidimo AS.


== Momek i dag (2012–2014) ==

Momek er i dag en av Nord-Norges største verkstedkonsern og har ca 350 ansatte fordelt på de ulike datterselskapene. Selskapet holder fortsatt til i Mo Industripark, hvor de har verkstedslokaler og administrasjonsbygg. Etter flere år med betydelig vekst nådde de i 2013 en årsomsetning på 500 millioner norske kroner. I 2012 kjøpte HiTecVision opp over 50% av Momek As, og ble industriell og finansiell eier av bedriften. HiTecVision er en av Europas største investorer innenfor olje- og gassvirksomhet.Momek har i dag en juridisk struktur som gjør at selskapene samarbeider internt på flere plan.


=== Oversikt over divisjoner ===


== Nevneverdige prosjekter ==
Sydvaranger Gruve
I 2009 ble det avgjort at utvinning av jernmalm i Sydvaranger gruve i Kirkenes skulle gjenopptas. Da inngikk Momek Group AS en avtale med Sydvaranger Gruve AS om at Momek skulle bistå i gjenoppbyggingen av gruveverket. Selve stålproduksjonen ble utført i Mo Industripark og er til nå det største prosjektet Momek har hatt målt i antall arbeidstimer og ansatte involvert.Svea, Svalbard
I 2010 inngikk byggdivisjonen til Momek Group en avtale med Store Norske Spitsbergen Kullkompani AS, om en totalrentreprise av et oppredningsverk på 1.200m2. Oppredningsverket er bygd for å skille ut koks av massen som tas ut av gruvene på Svalbard. Prosjektet ble ferdigstilt sommeren 2011.Subsea 7

I 2013 inngikk Momek Group en kontrakt med Subsea 7 som omhandlet leveransen av tilsammen 35 sugeanker til Aasta Hansteen-feltet i Norskehavet. Sugeankrene skal produseres og leveres av Momek Group ved utgangen av 2014, og den samlede vekten på denne leveransen vil være opp mot 3000 tonn.Dette er hittil den største kontrakten Momek Group har hatt per dags dato.


== Eiere og ledelse ==


== Referanser ==


== Eksterne lenker ==
Offisielt nettsted 
Kjøp av Techteam
Kjøp av Pumpeteknikk Nord AS
Sydvaranger Gruve
Gaselleprisen